
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 90 


31 Ιανουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ενεργοποίηση και Επέκταση Διατάξεων του 
Ν.2838/00 ως προς τα Δικαιώματα και τις Υποχρε¬ 
ώσεις των Μετόχων του ΜΤΝ. 1 

Ανακατανομή κενών οργανικών θέσεων της Κεντρικής 

Υπηρεσίας του Υπουργείου Γεωργίας. 2 

Τροποποίηση της 336178/2000 «Όροι - προϋποθέ¬ 
σεις και διαδικασία αναγνώρισης και λειτουργίας 
Διεπαγγελματικών Οργανώσεων σε εθνικό επί¬ 
πεδο». 3 

Τροποποίηση Οργανισμού Εσωτερικής Υπηρεσίας 
Κοινότητας Παλαιός Φώκαιας Αττικής. 4 


Σύσταση Αμιγούς Κοινοτικής Επιχείρησης στην κοινό¬ 
τητα ΣΕΛΕΡΟΥ Ν. Ξάνθης με την επωνυμία «ΚΟΙ¬ 
ΝΟΤΙΚΗ ΕΠΙΧΕΙΡΗΣΗ ΣΕΛΕΡΟΥ» και δ.τ. «Κ.Ε.Σ.» 5 

Προσαρμογή συστατικής Πράξηςτου Κρατικού Παιδι¬ 
κού Σταθμού Νίκαιας Ν. Λάρισας στις διατάξειςτου 

Δ.Κ.Κ. 6 

Τροποποίηση συστατικής πράξης Νομικού Προσώ¬ 
που Δημοσίου Δικαίου με την επωνυμία «Πνευματι¬ 
κό - Πολιτιστικό Κέντρο, Δημοτική Βιβλιοθήκη, 
Πινακοθήκη, Κέντρο Νεότητας και Κέντρο Πληρο¬ 
φόρησης Νέων, Μουσείο, Σχολή Τεχνών, Πολιτιστι- 
κής-ΤουριστικήςΑνάπτυξης» Δήμου Αλοννήσου Ν. 

Μαγνησίας. 7 

Κατάργηση αμιγούς Δημοτικής Επιχείρησης με την 
επωνυμία «Κοινοτική Επιχείρηση Συγκοινωνιών 
Ανάπτυξης Περιβάλλοντος και Πολιτισμού Γλώσ¬ 
σας» Δ.Δ. Γλώσσας του Δήμου Σκοπέλου του Ν. 


Μαγνησίας. (Κ.Ε.Σ.ΑΝ.Π.ΠΟ.). 8 

Αύξηση των ημερών εκτός έδρας των υπαλλήλων Κτη¬ 
νιατρικών Υπηρεσιών Περιφέρειας Νοτίου Αιγαίου 9 
Αύξηση των ημερών εκτός έδρας Γεωπόνων της Νομ. 

Αυτ/σης Δωδεκανήσου. 10 

Χορήγηση αδείας ασκήσεως επαγγέλματος Κοινωνι¬ 
κού Λειτουργού στην Χριστίνα Σεβαστέλλη του 

Κωνσταντίνου. 11 

Συγκρότηση Επιτροπής του Ν. 2520/97 στην Ν.Α. Ρε- 

θύμνης. 11 

Σύσταση επιτροπής για απόδειξη της ιδιότητας του 
αγρότη ή του εργάτη γης. 13 


Ανάκληση άδειας κυκλοφορίας του φαρμακευτικού 

ιδιοσκευάσματος υΒΟΟΡΙΑΡΙΝ. 14 

Ανάκληση άδειας κυκλοφορίας του φαρμακευτικού 
ιδιοσκευάσματος υΐΤΒΑΙΑΝυ Μ. 15 

ΔΙΟΡΘΩΣΕΙΣ ΣΦΑΛΜΑΤΩΝ 

Στην 26/ΤΚΑ/13326/2.10.2000 απόφαση του Βοηθού 
Νομάρχη Νομαρχιακή Αυτ/ση Θεσ/νίκης. 16 


ΑΠΟΦΑΣΕΙΣ 


Αριθ.Φ.951.1/58/00 (1) 

Ενεργοποίηση και Επέκταση Διατάξεων του Ν.2838/00 
ως προς τα Δικαιώματα και τις Υποχρεώσεις των Με¬ 
τόχων του ΜΤΝ. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τον ΚΝ 5481/32 «Περί ΜΤΝ». 

β. Τον Ν. 2838/00 «Περί ρύθμισης θεμάτων προσωπικού 
της Ελληνικής Αστυνομίας και άλλες διατάξεις». 

γ. Τον Ν. 2292/95 «Περί οργανώσεως και λειτουργίας 
του ΥΕΘΑ / Διοίκηση και έλεγχος των ΕΔ.». 

δ. Την υπ’ αριθμ. 59487/872/00 Απόφαση του Πρωθυ¬ 
πουργού και Υπουργού Εθνικής Άμυνας στον Υφυπουργό 
Εθνικής Άμυνας «Περί αναθέσεως αρμοδιοτήτων Υπουρ¬ 
γού Εθνικής Άμυνας στον Υφυπουργό Εθνικής Άμυνας» 
(ΦΕΚ679 Β72.6.2000). 

ε. Την απόφαση ΔΣ/ΜΤΝ με αριθμό 38/21.9.2000. 
στ. Την Εισήγηση του Γ ενικού Επιτελείου Ναυτικού, 
ζ. Το γεγονός ότι από την απόφαση αυτή δεν προκα- 
λείται οικονομική επιβάρυνση, σε βάρος των Προϋπολο¬ 
γισμών του Κράτους και του Μετοχικού Ταμείου Ναυτι¬ 
κού, αποφασίζουμε: 

Οι μέτοχοι του Μετοχικού Ταμείου Ναυτικού, που 
συνταξιοδοτούνται μετά την εφαρμογή του Ν. 2838/2000 
(ΦΕΚ 179 Α από 4.8.2000), ήτοι 1.7.2000, δικαιούνται μέ¬ 
ρισμα που προσδιορίζεται στο ύψος του μισθολογικού 
βαθμού στον οποίο υπολογίζεται και η σύνταξη από το 
Γ.Λ.Κ. Δηλαδή χορηγείται μέρισμα ολόκληρο ή διαφορά 

2/3 του μισθολογικού βαθμού με τον οποίο συνταξιοδο- 
τήθηκε ο μέτοχος, όπως ο μισθός αυτός ορίζεται στα άρ¬ 
θρα 5 και 6 ανωτέρω νόμου. 

Οι υποχρεώσεις μερισματούχων που δικαιούνται απο¬ 
νομή μερίσματος σύμφωνα με τα οριζόμενα στην προη¬ 
γούμενη παράγραφο είναι η καταβολή τουλάχιστον δώ¬ 
δεκα (12) ή οκτώ (8) μηνιαίων εισφορών, που αντιστοι¬ 
χούν στον προηγούμενο βαθμό από εκείνο που 
συνταξιοδοτούνται με πλήρη μισθοδοτικό βαθμό ή τη δια¬ 
φορά 2/3 αντίστοιχα. 

3. Εφόσον κατά τη χορήγηση του μερίσματος υπάρχει 
υπόλοιπο ανωτέρω καταβολών, η εξόφληση γίνεται εφάπαξ 
ή σε μηνιαίες δόσεις μετά από αίτηση του μετόχου και σχε¬ 
τική απόφαση του Διοικητικού Συμβουλίου του Ταμείου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Δεκεμβρίου 2000 

οι ΥΠΟΥΡΓΟΙ 

ΥΦΥΠ. ΕΘΝΙΚΗΣ ΑΜΥΝΑΣ ΕΜΠΟΡΙΚΗΣ ΝΑΥΤΙΛΙΑΣ 

ΔΗΜΗΤΡΙΟΣ ΑΠΟΣΤΟΛΑΚΗΣ ΧΡΗΣΤΟΣ ΠΑΠΟΥΤΣΗΣ 

□ 

Αριθ. 334605 (2) 

Ανακατανομή κενών οργανικών θέσεων της Κεντρικής 
Υπηρεσίας του Υπουργείου Γεωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 21 του Ν. 2085/92 «Ρύθμιση θεμάτων 
Οργάνωσης, λειτουργίας και προσωπικού της Δημόσιας 
Διοίκησης και άλλες διατάξεις» (Α-170). 

β) Του Π.Δ. 402/88 «Οργανισμόςτου Υπουργείου Γεωρ¬ 
γίας» όπως τροποποιήθηκε και συμπληρώθηκε μεταγενέ¬ 
στερα (Α’ 187). 

γ) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α 137), και το γεγονός ότι από την 
απόφαση αυτή δεν προκαλείται δαπάνη σε βάρος του 
Κρατικού Προϋπολογισμού, όπως αυτό προστέθηκε με 
το άρθρο 27 του Ν. 2081/92 «Ρύθμιση του θεσμού των 
Επιμελητηρίων, τροποποίηση διατάξεων του Ν. 1721/87 
για τον εκσυγχρονισμό των επαγγελματικών οργανώσε¬ 
ων των εμπόρων, βιοτεχνών και λοιπών επαγγελματιών 
και άλλες διατάξεις» (Α 154) και τροποποιήθηκε με το άρ¬ 
θρο 1 του Ν. 2469/97 «Περιορισμός και βελτίωση της απο- 
τελεσματικότητας των κρατικών δαπανών και άλλες δια¬ 
τάξεις» (Α 38). 

2. Την αριθμ. 345000/23.7.1993 απόφαση των Υπουργών 
Προεδρίας της Κυβερνήσεως και Γεωργίας για την κατα¬ 
νομή θέσεων μονίμου προσωπικού του Υπουργείου Γεωρ¬ 
γίας στους βαθμούς του άρθρου 1 του Ν. 2085/92 (Β731). 

3. Την ανάγκη ανακατανομής των κενών οργανικών θέ¬ 
σεων της Κεντρικής Υπηρεσίας για την εύρυθμη λειτουρ¬ 
γία της, αποφασίζουμε: 

Ανακατανέμουμε τις κενές οργανικές θέσεις της Κε¬ 
ντρικής Υπηρεσίας ώστε το σύνολο των οργανικών θέσε¬ 
ων των συγκεκριμένων κλάδων διαμορφώνεται όπως 
ακριβώς αναφέρουμε παρακάτω: 

Α.- Στον Κλάδο ΤΕ2 Δασοπονικού οι 60 οργανικές θέ¬ 
σεις μειώνονται κατά 10 θέσεις. 

- Στον κλάδο ΔΕ5 Δακτυλογράφων - Στενοδακτυλογρά- 
φων οι 79 οργανικές θέσεις μειώνονται κατά 25 θέσεις. 


- Στον κλάδο ΥΕ3 Εργατών οι 75 οργανικές θέσεις μειώ¬ 
νονται κατά 40 θέσεις. 

Β.- Στον κλάδο ΠΕΙ Γεωπονικού οι 340 οργανικές θέ¬ 
σεις αυξάνονται κατά 45 θέσεις. 

- Στον κλάδο ΠΕΙ2 Πληροφορικής οι 27 οργανικές θέ¬ 
σεις αυξάνονται κατά 20 θέσεις. 

- Στον κλάδο ΤΕ5 Τεχνολόγων Ιχθυοκομίας - Αλιείας δή¬ 
μιο υργούνται 10 θέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,22 Ιανουάριου 2001 

Ο ΥΠΟΥΡΓΟΣ 

ΓΕΩΡΓΙΟΣ ΑΝΩΜΕΡΙΤΗΣ 

□ 

Αριθ. 334606 (3) 

Τροποποίηση της 336178/2000 «Όροι - προϋποθέσεις και 
διαδικασία αναγνώρισης και λειτουργίας Διεπαγγελ- 
ματικών Οργανώσεων σε εθνικό επίπεδο». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παραγράφου 4 του άρθρου 1 του Ν. 2732/1999 
«Διεπαγγελματικές Οργανώσεις και ρύθμιση θεμάτων 
αρμοδιότητας του Υπουργείου Γεωργίας (Α 154). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α 134), όπως αυτό προστέθηκε με 
το άρθρο 27, του Ν.2081/1939 (Α 154) και αντικαταστά- 
θηκεαπότο άρθρο 1, παράγραφος 2α του Ν. 2469/1997 
(Α 38). 

2. Την αριθμ. 336178/2000 (Α421) απόφαση του Υπουρ¬ 
γού Γεωργίας «Όροι προϋποθέσεις και διαδικασία ανα¬ 
γνώρισης και λειτουργίας Διεπαγγελματικών Οργανώσε¬ 
ων σε εθνικό επίπεδο». 

3. α. Την ανάγκη τροποποίησης της ως άνω απόφασης 
για τη διασφάλιση της εύρυθμης λειτουργίας των Υπηρε¬ 
σιών του Υπουργείου Γεωργίας. 

β. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Α. Τροποποιούμε την αριθμ. 336178/2000 (Β 421) από¬ 
φαση με θέμα «Όροι, προϋποθέσεις και διαδικασία ανα¬ 
γνώρισης και λειτουργίας Διεπαγγελματικών Οργανώσε¬ 
ων σε εθνικό επίπεδο ως προς την παράγραφο 1 του άρ¬ 
θρου 3 αυτής ως εξής: 

Διαδικασία Αναγνώρισης: Προκειμένου να αναγνωρι¬ 
στεί μία Δ.Ο. ως Εθνική πρέπει να υποβάλλει αίτηση ανα¬ 
γνώρισης με πλήρη τα στοιχεία της έδρας της και την 
ακριβή διεύθυνση της στην καθ’ ύλην αρμόδια Κεντρική 
Υπηρεσία του Υπουργείου Γεωργίας. Σχετικά δε με την 
υποστήριξη νομικών θεμάτων η αρμόδια Υπηρεσία είναι η 
Διεύθυνση Νομοπαρασκευαστικού Έργου και Νομικών 
Υποθέσεων. 

Β. Κατά τα λοιπά ισχύει η αριθμ. 336178/2000 (Β421) 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,22 Ιανουάριου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 

Αριθ. 08/Δ.Τ.Α./16822 (4) 

Τροποποίηση Οργανισμού Εσωτερικής Υπηρεσίας 
Κοινότητας Παλαιός Φώκαιας Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις τσυ άρθρου 12 τσυ Ν. 1188/81 όπως 
τροποποιήθηκε με το άρθρο 26παρ. ΙτουΝ. 1&32/89. 

2. Τις διατάξεις του Ν. 2190/94 καθώς & των Π .Δ. 37α/87 
& 22/90. 

3. Τις διατάξεις των άρθρων 8 & 12 του Ν.2307/95 κα¬ 
θώς και του Ν. 2683/99. 

4. Τις διατάξεις του Ν.2503/97 άρθρο 11 παρ. 8 και άρ¬ 
θρο 18παρ. 12. 

5. Την υπ’ αριθμ. 29/2000 απόφαση του Κοινοτικού Συμ¬ 
βουλίου Κοινότητας Παλαιός Φώκαιας. 

6. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 13/2000 πρακτικό του. 

7. Τα στοιχεία του οικείου φακέλου. 

8. Τις ρυθμίσειςτου άρθρου 29Ατου Ν. 1558/85 που προ¬ 
στέθηκε με το άρθρο 27 του Ν. 2081/92. αποφασίζουμε: 

Εγκρίνουμε την υπ’ αριθμ. 29/2000 απόφαση του Κοινο¬ 
τικού Συμβουλίου Παλαιός Φώκαιας που αφορά την τρο¬ 
ποποίηση του ΟΕΥ της Κοινότητας, με την προσθήκη στο 
άρθρο 2 παρ. 2, ως εξής: 

2.2. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΟΡΙΣΜΕΝΟΥ ΧΡΟΝΟΥ 

Δώδεκα (12) θέσεις διαφόρων ειδικοτήτων (10) θέσεις 
εργατών καθ/τας και 2 θέσεις εργατών ύδρευσης 

ΑΚΡΟΤΕΛΕΥΤΙΑ ΔΙΑΤΑΞΠ: 

Από τις διατάξεις της απόφασης προκαλείται δαπάνη 
σε βάρος του προϋπολογισμού του τρέχοντος έτους της 
Κοινότητας και στον Κ.Α. 15.112.1 μετοντίτλο «Αποδοχές 
έκτακτου προσωπικού». 

Κατά τα λοιπά ισχύει ο Ο.Κ Υ. της Κοινότητας Παλαιός 
Φώκαιας όπως έχει τροποποιηθεί με την υπ’ αριθμ. 61/96 
απόφαση του Κοινοτικού Συμβουλίου και έχει δημοσιευ- 
θεί στο ΦΕΚ 1153/τ.Β'/27.12.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 27 Σεπτεμβρίου 2000 

Με εντολή Γενικού Γραμματέα Περιφέρειας 
Ο Διευθυντής 
ΑΘΑΝΑΣΙΟΣ ΤΑΓΑΡΗΣ 

□ 

Αριθ. 2338 + 2337 (5) 

Σύσταση Αμιγούς Κοινοτικής Επιχείρησης στην κοινότη¬ 
τα ΣΕΛΕΡΟΥ Ν. Ξάνθης με την επωνυμία «ΚΟΙΝΟΤΙΚΗ 
ΕΠΙΧΕΙΡΗΣΗ ΣΕΛΕΡΟΥ» και δ.τ. «Κ.Ε.Σ.» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις των άρθρων 277 ως 284,287,291 και 304 
του Π.Δ.410/1995 (Κωδικοποίηση σε ενιαίο κείμενο νό¬ 
μου, με τίτλο «Δημοτικός και Κοινοτικός Κώδικας» των 
ισχυουσών διατάξεων του δημοτικού και κοινοτικού κώ¬ 
δικα, όπως τροποποιήθηκαν και συμπληρώθηκαν). 

2. Την απόφαση του Υπουργού Εσωτερικών με αριθμό 
25027/9.4.84 (ΦΕΚ 244/19.4.84 τεύχος Β') 

3. Το Ν. 2503/97 «Διοίκηση, οργάνωση, στελέχωση της 


Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» 

4. Τις κατωτέρω αποφάσεις του Κοινοτικού Συμβουλί¬ 
ου ΣΕΛΕΡΟΥ Ν. 

α. Την. 170/1999 περί ανάθεσης εκπόνησης μελέτης 
σκοπιμότητας για «Σύσταση Αμιγούς Κοινοτικής Επιχεί¬ 
ρησης». 

β. Την 2/200 περί έγκρισης συνταχθείσης οικονομοτε¬ 
χνικής μελέτης. 

γ. Την 32/2000 περί σύστασης Αμιγούς Κοινοτικής Επι¬ 
χείρησης, αποφασίζουμε: 

ΤΗ ΣΥΣΤΑΣΗ στην Κοινότητα ΣΕΛΕΡΟΥ του Νομού 
Ξάνθης αμιγούς Κοινοτικής Επιχείρησης, ως εξής: 

1. ΕΔΡΑ ΤΗΣ ΕΠΙΧΕΙΡΗΣΗΣ 

Το ΣΕΛΕΡΟ της Κοινότητας ΣΕΛΕΡΟΥ, στο Κοινοτικό 
Κατάστημα. 

2. ΕΠΩΝΥΜΙΑ 

«ΚΟΙΝΟΤΙΚΗ ΕΠΙΧΕΙΡΗΣΗ ΣΕΛΕΡΟΥ», με το διακριτικό 
τίτλο «Κ.Ε.Σ» σύμφωνα με τις διατάξεις του άρθρου 277 
του Π.Δ. 410/95. 

3. ΣΚΟΠΟΙ ΚΑΙ ΔΡΑΣΤΗΡΙΟΤΗΤΕΣ 

α) Παροχή τεχνικών - Διοικητικών Υπηρεσιών 
β) Ανάπτυξη της Γεωργίας & της Κτηνοτροφίας 
γ) Λαϊκές αγορές 

δ) Αθλητικές και πολιτιστικές δραστηριότητες 
ε) Κοινωνική Ανάπτυξη και Πρόνοια 
στ) Ίδρυση & εκμετάλλευση εμπορικών παραγωγικών 
μεταποιητικών μονάδων. 

Με κύριο χαρακτηριστικό της επιχείρησης την παροχή 
υπηρεσιών. 

4. ΚΕΦΑΛΑΙΟ ΤΗΣ ΕΠΙΧΕΊΡΗΣΗΣ. 

Η Κοινότητα Σελέρου μεταφέρει στην επιχείρηση που 
ιδρύει αρχικό κεφάλαιο εκκίνησης της λειτουργίας της 
ποσού δρχ. 30.000.000. 

5. ΔΙΟΙΚΗΣΗ ΤΗΣ ΕΠΙΧΕΙΡΗΣΗΣ 

Σύμφωνα μετο άρθρο 278του Π.Δ. 410/95 (ΦΕΚΑ'231) 
θα είναι επταμελές. Τα μέλη του, καθώς και οι αναπληρω¬ 
τές θα ορίζονται από το Κοινοτικό Συμβούλιο. Ο Πρόε¬ 
δρος και ο Αντιπρόεδρος της επιχείρησης ορίζονται με 
απόφαση του Κ.Σ. που λαμβάνεται με απόλυτη πλειοψη- 
φίατου Κ.Σ. 

Από τα μέλη του Δ. Σ. τουλάχιστον δύο είναι αιρετοί εκ¬ 
πρόσωποι της Κοινότητας, έκτων οποίων το ένα προέρχε¬ 
ται από τη μειοψηφία, ένας είναι εκπρόσωπος των εργα¬ 
ζομένων στην επιχείρηση, αν αυτή απασχολεί περισσότε¬ 
ρους από είκοσι εργαζομένους και ένας είναι εκπρόσωπος 
κοινωνικού φορέα της περιοχής. Τα υπόλοιπα μέλη είναι 
δημότες ή κάτοικοι της περιοχής που έχουν πείρα ή γνώ¬ 
σεις σχετικές με το αντικείμενο της επιχείρησης. 

6. ΧΡΟΝΙΚΗ ΔΙΑΡΚΕΙΑ 

Η χρονική διάρκεια ορίζεται σε δέκα (10) έτη. 

7. ΠΕΡΙΟΥΣΙΑ 

Α) Ο χώρος στέγασης των γραφείων της επιχείρησης, 
32 τ.μ. στον επάνω όροφο του Κοινοτικού Καταστήματος. 

8. ΠΟΡΟΙ ΤΗΣ ΕΠΙΧΕΙΡΗΣΗΣ ΘΑ ΕΙΝΑΙ: 

Πόροι της επιχείρησης θα είναι: 

Α) Όσα έσοδα προέρχονται από την εκμετάλλευση μη¬ 
χανημάτων- χωματουργικών εργασιών το οποίο η Κοινό¬ 
τητα προμηθεύεται από το Πρόγραμμα ΕΠΤΑ και παρα¬ 
χωρεί τη χρήση με σκοπό την εκτέλεση έργων στην Κοι¬ 
νότητα, αλλά και σε άλλους ΟΤΑ ή σε φυσικά πρόσωπα , 
με ανάλογη αμοιβή. 

Β Όσα έσοδα προέρχονται από την εκμετάλλευση, 
ύστερα από παραχώρηση κοινόχρηστων χώρων των λαϊ¬ 
κών αγορών. 

Γ) Όσα έσοδα προέρχονται από εκμετάλλευση χώρων 
που θα αξιοποιούνται για πολιτιστικές και αθλητικές δρα¬ 
στηριότητες (οι οποίοι -χώροι- θα παραχωρηθούν προς 
ΧΡήση). 

Δ) Όσα έσοδα προέρχονται από την εκμετάλλευση των 
πόρων από τις δραστηριότητες της εκμετάλλευσης έρ¬ 
γων και προμηθειών, εκπόνησης μελετών, παροχής υπη¬ 
ρεσιών διοικητικής και τεχνικής υποστήριξης στον ΟΤΑ 
που ανήκει, σε άλλους ΟΤΑ ή σε συνεργασία με άλλους 
ΟΤΑ και επιχειρήσεις τους, αλλά και σε ιδιώτες ως φυσι¬ 
κά πρόσωπα ή επιχειρήσεις διαφόρων μορφών. 

9. ΔΙΑΛΥΣΗ-ΕΚΚΑΘΑΡΙΣΗ 

Εκτός από την περίπτωση πτωχεύσεως, η εκκαθάριση 
γίνεται από τρεις εκκαθαριστές που ορίζονται από το Κοι¬ 
νοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις ρευστοποιείται η περι¬ 
ουσία και πληρώνονται τα χρέη της επιχείρησης. Το θετι¬ 
κό υπόλοιπο περιέρχεται στην Κοινότητα. 

Η επιχείρηση διαλύεται: 

Α. Με ομόφωνη απόφαση του Διοικητικού Συμβουλίου, 
με απόφαση του Κοινοτικού Συμβουλίου με την απόλυτη 
πλειοψηφία των μελών και απόφαση του Περιφερειακού 
Δ/ντή (συζευκτικά) 

Β. Όταν λήξει, χωρίς να παραταθεί η διάρκεια της Επι¬ 
χείρησης. 

Τη διάλυση της επιχείρησης ακολουθεί εκκαθάριση. 

Εκτός από την περίπτωση πτωχεύσεως, η εκκαθάριση 
γίνεται από τρεις εκκαθαριστές που ορίζονται από το Κοι¬ 
νοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. Το θε¬ 
τικό υπόλοιπο περιέρχεται στην Κοινότητα. 

10. ΤΕΛΙΚΕΣ ΔΙΑΤΑΞΕΙΣ. 

Η συγκρότηση, λειτουργία και οι αρμοδιότητες των ορ¬ 
γάνων διοίκησης, η εποπτεία η διαχείριση και η λειτουρ¬ 
γία της επιχείρησης διέπονται από τις σχετικές με τις ΔΗ¬ 
ΜΟΤΙΚΕΣ ΚΑΙ ΚΟΙΝΟΤΙΚΕΣ ΕΠΙΧΕΙΡΗΣΕΙΣ διατάξεις, του 
άρθρου 283 του Δ.Κ.Κ. του Π.Δ. 410/95 και του άρθρου 5 
παρ. 15του Ν. 2307/95, Π.Δ. 410/95 ΦΕΚ Α'231 Δ.Κ.Κ. 

11. ΚΑΛΥΨΗ ΔΑΠΑΝΗΣ 

α. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας 
Σελέρου ύψους 30.000.000 δρχ. Γιατοτρέχον οικονομι¬ 
κό έτος έχει εγγράφει πίστωση δρχ. 15.000.000 στον 
Κ.Α.Ε. 65/151.1 και ορίζεται ότι το έτος 2001 θαμεταφερ- 
θείπίστωση δρχ. 7.500.000 δρχ. και το έτος 2002τοποσό 
των 7.500.000 δρχ. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Ξάνθη, 18 Σεπτεμβρίου 2000 

Ο Γ ενικός Γ ραμματέας Περιφέρειας 
ΣΤΑΥΡΟΣ ΚΑΜΠΕΛΗΣ 


Αριθ. 322 (6) 

Προσαρμογή συστατικής Πράξης του Κρατικού Παιδικού 
Σταθμού Νίκαιας Ν. Λάρισας στις διατάξεις του Δ.Κ.Κ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις 

α),του άρθρου 203του Π.Δ. 410/95 «Δημοτικός και Κοι¬ 
νοτικός Κώδικας» 

β), του άρθρου 9 παρ. 6,7,8, του Ν. 2503/97 «Διοίκηση, 
Οργάνωση και Στελέχωση της Περιφέρειας». 

2. Την αριθμ. Π 1 β/3833/17-10-2000 απόφαση του 
Υπουργού Υγείας Πρόνοιας περί μεταβίβασης του Κ.Π.Σ. 
Νίκαιας στο Δήμο Νίκαιας 

3. Την αριθμ. 157/2000 απόφαση του Δημοτικού Συμ¬ 
βουλίου Δήμου Νίκαιας, αποφασίζουμε: 

Προσαρμόζουμε την συστατική πράξη του πρώην Κρα¬ 
τικού Παιδικού Σταθμού Νίκαιας στις διατάξεις του Δημο¬ 
τικού και Κοινοτικού Κώδικα (Π. Δ. 410/95) ως ακολού¬ 
θως: 

1. Επωνυμία Νοιιικού Προσώπου Δημοτικός Παιδικός 
Σταθμός Νίκαιας 

2. Σκοπός του Νομικού Προσώπου 

Η λειτουργία του Δημοτικού Παιδικού Σταθμού 
Η διαπαιδαγώγηση, ψυχαγωγία , ημερήσια διατροφή 
και προστασία των νηπίων τα οποία δεν μπορούν να έχουν 
στο οικογενειακό τους περιβάλλον την απαραίτητη φρο¬ 
ντίδα, λόγοι απασχόλησης των εργαζομένων γονέων 
τους, ιδιαίτερα των μητέρων τους ή άλλων κοινωνικών αι¬ 
τιών. 

Η συνεργασία με άλλους φορείς 

3. Πόροι του Νοιιικού Προσώπου 

α) Η υποχρεωτική επιχορήγηση από το Υπουργείο Υγεί¬ 
ας και Πρόνοιας για την κάλυψη των αναγκών λειτουρ¬ 
γίας, την συντήρηση των εγκαταστάσεων και την αγορά 
εξοπλισμού (άρθρο 42 παρ. 7/Ν. 2218/94). 

β) Ποσοστό επίτων υπέρ Εθνικών Ορφανοτροφείων και 
Οικοτροφείων επιβεβλημένων ειδικών φόρων και εισφο¬ 
ρών καιεπίτου προϊόντοςτου Πανελληνίου Εράνου όπως 
ορίζονται κάθε φορά από τον αρμόδιο Υπουργό (άρθρο 3 
παρ. α’του Α.Ν.της2/5 Νοεμβρίου 1935). 

γ) Εκούσιες εισφορές και επιχορηγήσεις Δήμων, Κοινο¬ 
τήτων, λοιπών φορέων και Οργανισμών, 
δ) Δωρεές και κληροδοτήματα 

ε) Το προϊόν των τοπικών εορτών υπέρ του Σταθμού 
απαλλασσόμενου κάθε παρακράτηματος υπέρ οιουδή- 
ποτε σκοπού (άρθρο 3 παρ. ε &του Α.Ν. της 2/5 Νοεμβρί¬ 
ου 1935). 

στ) Ποσοστό από τους τιθέμενους εκάστοτε πόρους 
στην διάθεση του Υπουργείου Υγείας και Πρόνοιας υπέρ 
φιλανθρωπικών σκοπών, οριζόμενους υπό του Υπουργού 
ζ) Ετήσια επιχορήγηση του Δήμου 
η) Εισπράξεις από το αντίτιμο των υπηρεσιών που πα¬ 
ρέχει το Νομικό Πρόσωπο 
θ) Τροφεία 

4. Περιουσία 

Περιουσία του Νομικού προσώπου είναι η υφιστάμενη 
κινητή και ακίνητη περιουσία του μέχρι σήμερα Κρατικού 
Παιδικού Σταθμού Νίκαιας (άρθρο 42 παρ 4 του Ν. 
2218/94) και κάθε άλλη περιουσία που θα αποκτήσει με 
κάθε νόμιμο τρόπο. 

5. Σφραγίδα - Γ ενικές διατάξεις 

Το Νομικό Πρόσωπο θα χρησιμοποιεί χωριστή σφραγί- 

δα που κυκλικά θα φέρει χαραγμένες τις λέξεις «ΕΛΛΗΝI- 
ΚΗ ΔΗΜΟΚΡΑΤΙΑ» «ΝΟΜΟΣ ΛΑΡΙΣΑΣ» την επωνυμία του 
και στο μέσο το Εθνόσημο 

Το Νομικό Πρόσωπο εκπροσωπείται στα δικαστήρια και 
σε κάθε Δημόσια Αρχή από τον Πρόεδρο του και όταν αυ¬ 
τός απουσιάζει η κωλύεται από τον Αντιπρόεδρο. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Νίκαιας 
και του Υπουργείου Υγείας και Πρόνοιας, το ύψος της 
οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 10 Ιανουάριου 2001 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

□ 

Αριθ. 158739 (7) 

Τροποποίηση συστατικής πράξης Νομικού Προσώπου 
Δημοσίου Δικαίου με την επωνυμία «Πνευματικό - Πο¬ 
λιτιστικό Κέντρο, Δημοτική Βιβλιοθήκη, Πινακοθήκη, 
Κέντρο Νεότητας και Κέντρο Πληροφόρησης Νέων, 
Μουσείο, Σχολή Τεχνών, Πολιτιστικής-Τουριστικής 
Ανάπτυξης» Δήμου Αλοννήσου Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203 του Π. Δ. 410/95. (Δη¬ 
μοτικός και Κοινοτικός Κώδικας). 

2. Τις διατάξεις του Ν.2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ. α. διατάξεις). 

3. Την αριθμ. 2168/29-8-1997 απόφαση του Γενικού 
Γραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσηςΤοπ. Αυτ/σης καιΔ/σης Μαγνησίας για υπο¬ 
γραφή εγγράφων. 

4. Την απόφαση του Γενικού Γραμματέα Περιφέρειας 
Θεσσαλίας αριθ. 125330/7-4-1999 (ΦΕΚ.τ. β/883/ 26-5- 
1999) με την οποία συστήθηκετο Ν.Π. Δ. Δ. «Πνευματικό 
- Πολιτιστικό Κέντρο Δημοτική Βιβλιοθήκη, Πινακοθήκη, 
Κέντρο Νεότητας και Κέντρο Πληροφόρησης Νέων - 
Μουσείο - Σχολή Τεχνών - Πολιτιστικής Τουριστικής Ανά¬ 
πτυξης «Δήμου Αλοννήσου Ν. Μαγνησίας 

5. Την αριθμ. 408 / 2000 απόφαση του Δημοτικού Συμ¬ 
βουλίου Αλοννήσου, αποφασίζουμε: 

Τροποποιούμε την απόφαση του Γενικού Γραμματέα 
Περιφέρειας Θεσσαλίας αριθμ. 125330/7-4-1999 
(ΦΕΚ.τ.β/883/26-5-1999) με την οποία συστήθηκε το 
Ν.Π.Δ.Δ. με την επωνυμία «Πνευματικό - Πολιτιστικό Κέ¬ 
ντρο, Δημοτική Βιβλιοθήκη, Πινακοθήκη, Κέντρο Νεότη¬ 
τας και Κέντρο Πληροφόρησης Νέων - Μουσείο - Σχολή 
Τεχνών - Πολιτιστικής Τουριστικής Ανάπτυξης Δήμου 
Αλοννήσου» ως εξής: 

Ως προς το άρθρο 3 

Πόροι αυτού είναι: 

Α. Η ετήσια επιχορήγηση του Δήμου ποσού δραχμών 
9.000.000. 

Β. Κάθε επιχορήγηση του Κράτους, κρατικών λαχείων 

κ.λ.π. 

Γ. Πόσης φύσεως εισφορές, δωρεές, κληρονομιές, 
κληροδοσίες. 


Δ. Εισπράξεις από τα παρεχόμενα από το Νομικό Πρό¬ 
σωπο πράγματα ή υπηρεσίες. 

Ε. Πρόσοδοι από την δική του περιουσία. 

Ως προς το άρθρο 11. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου ύψους 8.000.000. 
δραχμών. 

Ο Δήμος θα εγγράφει στον προϋπολογισμό του και θα 
αποδίδει κατ’ έτος από τα τακτικά έσοδα το ποσό των 
9.000.000. δραχμών για τις ανάγκες λειτουργίας του Νο¬ 
μικού Προσώπου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 10 Ιανουάριου 2001 

Με εντολή Γ ενικού Γ ραμματείας Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

□ 

Αριθ. 158500 (8) 

Κατάργηση αμιγούς Δημοτικής Επιχείρησης με την επω¬ 
νυμία «Κοινοτική Επιχείρηση Συγκοινωνιών Ανάπτυ¬ 
ξης Περιβάλλοντος και Πολιτισμού Γλώσσας» Δ.Δ. 
Γλώσσας του Δήμου Σκοπέλου του Ν. Μαγνησίας. 
(Κ.Ε.Σ.ΑΝ.Π.ΠΟ.) 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 284 του Π. Δ. 410/95. (Δη¬ 
μοτικός και Κοινοτικός Κώδικας). 

2. Τις διατάξεις του Ν.2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Την αριθμ. 2168/29-8-1997 απόφαση του Γενικού 
Γ ραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσης Τοπ. Αυτ/σης καιΔ/σης Μαγνησίας για υπο¬ 
γραφή εγγράφων. 

4. Την απόφαση του Αναπληρωρή Περιφερειακού Δ/ντή 
Ν. Μαγνησίας αριθμ.2466/20.2.1997 (ΦΕΚ.τ.Β'/260/ 

7.4.1997) με την οποία συστήθηκε η Κοινοτική Επιχείρη¬ 
ση Συγκοινωνιών Ανάπτυξης Περιβάλλοντος και Πολιτι¬ 
σμού Γλώσσας (Κ.Ε.Σ.ΑΝ.Π.ΠΟ.) Δ.Δ. Γλώσσας. 

4. Την αριθμ. 554/2000 απόφαση του Δημοτικού Συμ¬ 
βουλίου Σκοπέλου περί κατάργησης της Δημοτικής Επι¬ 
χείρησης «Κ.Ε.Σ.ΑΝ.Π.ΠΟ.» Δ.Δ. Γλώσσας, αποφασί¬ 
ζουμε: 

Καταργείται η Δημοτική Επιχείρηση με την επωνυμία 
«Κοινοτική Επιχείρηση Συγκοινωνιών Ανάπτυξης Περι¬ 
βάλλοντος και Πολιτισμού Γλώσσας» που είχε συσταθεί 
με την αρίθμ. 2466/20.2.1997 απόφαση του Αναπληρωτή 
Περιφερειακού Δ/ντή Ν. Μαγνησίας. (ΦΕΚ.τ.Β'/260/ 

7.4.1997) . 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 10 Ιανουάριου 2001 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

Αριθ. 11745/2000 (9) 

Αύξηση των ημερών εκτός έδρας των υπαλλήλων Κτηνια¬ 
τρικών Υπηρεσιών Περιφέρειας Νοτίου Αιγαίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α.του άρθρου 6, παρ. ΙΟτου Ν. 2503/97(Φ.Ε.Κ.107/Α') 

β.του Ν. 2685/99 (ΦΕΚ35/Α/18.2.99), όπως τροποποιή¬ 
θηκε και συμπληρώθηκε με το άρθρο 25, παρ. 6 του Ν. 
2738/99 (ΦΕΚ 180/Α/9.9.99). 

2. Την απόφαση αριθ. 9726/23.8.2000 (ΦΕΚ 
1111/Β/7.9.2000) απόφαση του Γενικού Γραμματέα Περι¬ 
φέρειας Νοτίου Αιγαίου «Ανώτατο όριο ημερών κίνησης 
εκτός έδρας υπαλλήλων υπηρετούντων στις Νομαρχια¬ 
κές Αυτοδιοικήσεις της Περιφέρειας Νοτίου Αιγαίου». 

3. Τα έγγραφα αριθ. 3645/6-10-2000 της Δ/νσης Γεωρ¬ 
γικής Ανάπτυξης της Ν.Α. Κυκλάδων και αριθ. Ζ4/8156/4- 
10-2000 του Τμήματος Κτηνιατρικής της Δ/νσης Παρα¬ 
γωγικών Δραστηριοτήτων της Ν. Α. Δωδ/σου. 

4. Το γεγονός ότι η προκαλούμενη δαπάνη που θα δημι- 
ουργηθεί από τις διατάξεις της παρούσας θα αντιμετωπι- 
σθεί από τις πιστώσεις που έχουν εγγράφει για το σκοπό 
αυτό στους προϋπολογισμούς των Νομαρχιακών Αυτοδι- 
οικήσεωντης Περιφέρειας Νοτίου Αιγαίου έτους 2000 και 
από πιστώσεις του Προγράμματος Δημοσίων Επενδύσε¬ 
ων, αποφασίζουμε: 

Εγκρίνουμε την αύξηση του ανώτατου ορίου του αριθ¬ 
μού των ημερών εκτός έδρας των υπαλλήλων μέχριτο τέ¬ 
λος του χρόνου, ως εξής: 

Α. Τμήμα Κτηνιατρικής της Δ/νσης Παραγωγικών Δρα¬ 
στηριοτήτων της Ν. Α. Δωδ/σου: 

-Σε πέντε (5) κτηνιάτρους αύξηση ημερών 50 ημέρες 
στον καθένα. 

- Σε δύο (2) Τ.Ε.Ι. Ζωικής Παραγωγής αύξηση ημερών 
30 ημέρες στον καθένα. 

- Σε 2 Σπερματεγχύτες αύξηση ημερών 60 ημέρες στον 
καθένα Β. Δ/νση Γεωργικής Ανάπτυξης της Ν.Α. Κυκλά¬ 
δων. 

-Σε τέσσερις Γεωπόνους του Γεωργικού Τομέα Νάξου 
αύξηση ημερών 60 ημέρες στον καθένα. 

-Σε έναν Γεωπόνο του Γεωργικού Τομέα Πάρου, αύξη¬ 
ση ημερών 60 ημέρες. 

Κατά τα λοιπά (Συμψηφισμός Ημερών), ισχύειη απόφα¬ 
σή μας αριθ. 9726/23.8.2000 (ΦΕΚ 1111/Β77.9.2000). 

Η απόφασή αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 8 Ιανουάριου 2001 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

□ 

Αριθ. 12912/2000 (10) 

Αύξηση των ημερών εκτός έδρας Γεωπόνων 
της Νομ. Αυτ/σης Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α.του άρθρου 6, παρ. ΙΟτου Ν. 2503/97(Φ.Ε.Κ.107/Α') 


β.του Ν. 2685/99 (ΦΕΚ 35/Α/18-2-99), όπως τροποποιή¬ 
θηκε και συμπληρώθηκε με το άρθρο 25, παρ. 6 του Ν. 
2738/99 (ΦΕΚ 180/Α/9-9-99). 

2. Την απόφαση αριθ. 9726/23-8-2000 (ΦΕΚ 1111/Β/7-9- 
2000) απόφαση του Γ ενικού Γ ραμματέα Περιφέρειας Νο¬ 
τίου Αιγαίου «Ανώτατο όριο ημερών κίνησης εκτός έδρας 
υπαλλήλων υπηρετούντων στις Νομαρχιακές Αυτοδιοι¬ 
κήσεις της Περιφέρειας Νοτίου Αιγαίου». 

3. Το έγγραφο αριθ. Ζ2 9285/9-11-2000 του Τμήματος 
ΓεωργίαςτηςΔ/νσης ΠαραγωγικώνΔραστηριοτήτωντης 
Ν. Α. Δωδ/σου. 

4. Το γεγονός ότι η προκαλούμενη δαπάνη που θα δημι- 
ουργηθεί από τις διατάξεις της παρούσας θα αντιμετωπι- 
σθεί από τις πιστώσεις που έχουν εγγράφει για το σκοπό 
αυτό στους προϋπολογισμούς των Νομαρχιακών Αυτοδι- 
οικήσεωντης Περιφέρειας Νοτίου Αιγαίου έτους 2000 και 
από πιστώσεις του Προγράμματος Δημοσίων Επενδύσε¬ 
ων, αποφασίζουμε: 

Εγκρίνουμε την αύξηση του ανώτατου ορίου του αριθ¬ 
μού των ημερών εκτός έδρας με δικαίωμα συμψηφισμού, 
δέκα (10) Γ εωπόνων του Τ μήματος Γ εωργίας της Δ/νσης 
Παραγωγικών Δραστηριοτήτωντης Ν. Α. Δωδ/σου και μέ¬ 
χρι το τέλος του χρόνου, 20 ημέρες στον καθένα. 

Κατά τα λοιπά, ισχύει η απόφασή μας αριθ. 9726/23-8- 
2000 (ΦΕΚ 1111/Β/7-9-2000). 

Η απόφασή αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 8 Ιανουάριου 2001 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

□ 

( 11 ) 

Χορήγηση αδείας ασκήσεως επαγγέλματος Κοινωνικού 
Λειτουργού στην Χριστίνα Σεβαστέλλη του Κωνστα¬ 
ντίνου. 

Ο ΝΟΜΑΡΧΗΣ ΛΕΣΒΟΥ 

ΜετηνΔΥΠ 264/12.1.2001 απόφαση του Νομάρχη Λέ¬ 
σβου έχει χορηγηθεί στην Χριστίνα Σεβαστέλλη του Κων¬ 
σταντίνου άδεια ασκήσεως επαγγέλματος Κοινωνικού 
Λειτουργού. 

Με εντολή Νομάρχη 

Η Διευθύντρια 
ΑΣΠ. ΧΙΩΤΕΛΛΗ-ΦΡΑΝΤΖΗ 

□ 

Αριθ. 15100 (12) 

Συγκρότηση Επιτροπής του Ν. 2520/97 
στην Ν.Α. Ρεθύμνης. 

Ο ΝΟΜΑΡΧΗΣ ΡΕΘΥΜΝΗΣ 

Έχοντας υπόψη: 

1. Τις διατάξεις του Ν. 2520/1977 «Μέτρα για τους Νέ¬ 
ους Αγρότες,σύσταση Οργανισμού Γεωργικής Επαγγελ¬ 
ματικής Εκπαίδευσης,Κατάρτησης και Απασχόλησης & 
άλλες διατάξεις, όπως τροποποιήθηκε μεταγενέστερα με 
το άρθρο 70 του Ν. 2538/97. 

2. Τις διατάξεις του άρθρου 3 της 337410/10.7.98 κοι¬ 
νής Υπουργικής απόφασης των Υπουργών Οικονομικών, 

Γεωργίας & Υφυπουργού Εσωτερικών, Δημ. Διοίκησης & 
Αποκέντρωσης. 

3. Το 16159/5.12.00 έγγραφο της Δ.Ο.Υ. Ρεθύμνης. 

4. Το από 22.12.00 έγγραφο της Ομοσπονδίας Αγροτι¬ 
κών Συλλόγων Ν. Ρεθύμνης, αποφασίζουμε: 

Συγκροτούμε Επιτροπή αποτελούμενη από τους: 

1/ Ρωμανιδη Νικόλαο του Αδαμάντιου,υπάλληλο της 
Δ/νσης Γεωργίας, Κλάδου ΠΕ Γεωπονικού με βαθμό Α', 
ως Πρόεδρο, με αναπληρωτή του τον Λουκογιαννάκη 
Μάρκο του Ιωάννου, υπάλληλο της ίδιας Δ/νσης, Κλάδου 
ΠΕ Γεωπονικού με βαθμό Α'. 

2. Πετρουλάκη Πέτρο του Μιχαήλ, υπάλληλο Δ.Ο.Υ. Ρε¬ 
θύμνης, Κλάδου ΠΕ Εφοριακών με Βαθμό Α', με αναπλη¬ 
ρωτή του την Παπαδάκη Ελευθερία του Γεωργίου, υπάλ¬ 
ληλο της ίδιας Υπηρεσίας, Κλάδου ΠΕ Εφοριακών με 
βαθμό Α'. 

3. Κουκουλάκη Ζαχαρία του Γεωργίου, ως εκπρόσωπο 
της Ομοσπονδίας Αγροτικών Συλλόγων Ν. Ρεθύμνης, με 
αναπληρωτή του τον Παρασύρη Γεώργιο του Κων/νου. 

Έργο της Επιτροπής είναι η εξέταση των αιτήσεων των 
ενδιαφερομένων για την απόδειξη της ιδιότητας αυτών, 
ως Αγροτών, Νέων Αγροτών, Νεοεισερχομένων στον 
αγροτικό τομέα & Εργατών γης. 

Η θητεία της Επιτροπής είναι διετής. 

Γραμματέας της Επιτροπής ορίζεται η Αρχοντάκη Αρι- 
στέα συζ. Εμμανουήλ, υπάλληλος της Δ/νσης Γεωργίας, 
Κλάδου ΔΕ5 Δακτυλογράφων με βαθμό Α', με αναπληρώ- 
τριά της, την Στεφανάκη Γλυκερία του Στυλιανού, υπάλ¬ 
ληλο της ίδιας Υπηρεσίας, Κλάδου ΔΕ4 Διοικ/κού- 
Λογ/κού με βαθμό Γ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρέθυμνο, 27 Δεκεμβρίου 2000 

Ο Νομάρχης 
ΕΜΜΑΝ. ΛΙΤΙΝΑΣ 

□ 

Αριθ. 151 (13) 

Σύσταση επιτροπής για απόδειξη της ιδιότητας 
του αγρότη ή του εργάτη γης. 

Ο ΝΟΜΑΡΧΗΣ ΤΡΙΚΑΛΩΝ 

Έχοντας υπόψη: 

1. Το Ν. 2520/97(ΦΕΚ 173/Α/97) «Μέτρα για τους νέους 
αγρότες και άλλες διατάξεις». 

2. Την αριθμ. 322501/2290/7.5.98 (ΦΕΚ480 Β) Κοινή από¬ 
φαση των Υπουργών Γ εωργίας και Εθνικής Οικονομίας. 

3. Το αρθρ. 3 της με αριθμ. 337410/10.7.98 Κοινής από¬ 
φασης των Υπουργών Εσωτερικών Δημοσίας Διοίκησης 
και Αποκέντρωσης, Οικονομικών και Γεωργίας με θέμα 
«Λεπτομέρειες εφαρμογής του Ν. 2520/97». 

4. Το γεγονός ότι έληξε η θητεία της Επιτροπής που εί¬ 
χε συγκροτηθεί με την 10152/29.10.1998 όμοιας απόφα¬ 
σης, αποφασίζουμε: 

Συγκροτούμε 3μελή επιτροπή για την απόδειξη της ιδιό¬ 
τητας του αγρότη ή του εργάτη γης, η οποία αποτελείται 
από: 

1. Πατερνά Ελευθέριο, Γ εωπόνο Υπεύθυνο του Γ ραφεί¬ 
ου ΟΔΓΕ της Δ/νσης Αγροτικής Ανάπτυξης Τρικάλων, ως 
Προέδρου με αναπληρωτή του τον Κωσταντίνου Δημή- 
τριο, Γεωπόνο της ίδιας Υπηρεσίας. 


2. Την Τσαντούλα Ελευθερία του Σωτηρίου, μόνιμο 
υπάλληλο της ΔΟΥ Τρικάλων ως τακτικό μέλος με ανα¬ 
πληρωτή τηςτονΔημούσιο Θ. Δημήτριο, επίσης υπάλλη¬ 
λο της ΔΟΥ Τρικάλων. 

3. Τον Μάγγο Χρήστο, εκπρόσωπο της Ένωσης Αγροτι¬ 
κών Συν/σμών Τρικάλων, ως τακτικό μέλος με αναπληρω¬ 
τή του τον Γάτσιο Αθανάσιο εκπρόσωπο της Ένωσης 
Αγροτικών Συν/σμών Καλ/κας. 

Εισηγητής ορίζεται ο Παπαδημητρίου Αναστάσιος Γεω- 
πόνος της Δ/νσης Αγροτικής Ανάπτυξης με αναπληρώ- 
τρια την Τζώτζου Κων/να Γ εωπόνο της ιδίας Δ/νσης. 

Γ ραμματέας της Επιτροπής ορίζεται ο Αναστασίου 
Χρήστος, μόνιμος υπάλληλος της Δ/νσης Αγροτικής Ανά¬ 
πτυξης Τρικάλων με αναπληρωτή του τον Παππά Νικό¬ 
λαο, υπάλληλο της ίδιας Υπηρεσίας. 

Έργο της επιτροπής είναι η εξέταση των αιτήσεων των 
ενδιαφερομένων για την απόδειξη της ιδιότητας αυτών 
ως αγροτών, νέων αγροτών, νεοεισερχομένων νέων στον 
Αγροτικό Τομέα και εργατών γης προκειμένου νατύχουν 
των ευεργετημάτων του Ν. 2520/97. 

Η θητεία των μελών της Επιτροπής είναι διετής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 9 Ιανουάριου 2001 

Ο Νομάρχης 
ΣΤΕΦ. Θ. ΠΑΤΡΑΜΑΝΗΣ 

□ 

(14) 

Ανάκληση άδειας κυκλοφορίας του φαρμακευτικού 
ιδιοσκευάσματος υΒΟΟΒΑΡΙΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την με αρ. 40926/3.1.2001 απόφαση του ΕΟΦ ανα¬ 
κλήθηκε, βάσει των διατάξεων του αρθρ. 5 της Κοινής 
Υπουργικής Απόφασης Α6/9392/91, η άδεια κυκλοφορίας 
του φαρμακευτικού ιδιοσκευάσματος υΒΟΟΒΑΡΙΝ. 

Δραστική ουσία: ΜΕΟΕΨΜΙΝΕ ΑΜΙΩΟΤΒΙΖΟΑΤΕ + 
ΒΟΩΙΨΜ ΑΜΙΩΟΤΒΙΖΟΑΤΕ. 

Μορφή: ΙΝϋ.δΟί. 18% + 40%\Λ//ν 

Δικαιούχου σήματος: ΒΟΗΕΒΙΝΟ ΑΟ ΟΕΒΜΑΝΥ 

Υπεύθυνος κυκλοφορίας: 30ΗΕΡΑ ΟΈ. Γ. ΠΑΝΑΓΑ- 
ΚΗΣ&ΣΙΑ 

διότι: 

μετά από αίτηση της εταιρείας. 

Η Διευθύντρια 
I. ΓΙΩΤΑΚΗ 

□ 

(15) 

Ανάκληση άδειας κυκλοφορίας του φαρμακευτικού 
ιδιοσκευάσματος ΙΙΙ_ΤΒΑΙ_ΑΝυΜ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την 5940/3.1.2001 απόφαση του ΕΟΦ ανακλήθηκε, 
βάσει των διατάξεων του αρθρ. 5 της Κοινής Υπουργικής 
Απόφασης Α6/9392/91, η άδεια κυκλοφορίας του φαρμα¬ 
κευτικού ιδιοσκευάσματος υΐ_ΤΒΑΙ_ΑΝυΜ. 

Δραστική ουσία: ΡΐυΟΩΟΒΤΟΙΟΝΕ ΗΕΧΑΝΟΑΤΕ 
Μορφή: ΟΙΝΤ.ΕΧΤ.υδ 0.25%+0.25% 

Δικαιούχου σήματος: 5ΩΗΕΒΙΝΟ ΑΟ ΟΕΒΜΑΝΥ 
Υπεύθυνος κυκλοφορίας: 50ΗΕΡΑ Ο.Ε. Γ. ΠΑΝΑΓΑ- 
ΚΗΣ&ΣΙΑ 
διότι: 

μετά από αίτηση της εταιρείας. 

Η Διευθύντρια 
I. ΓΙΩΤΑΚΗ 


ΔΙΟΡΘΩΣΕΙΣ ΣΦΑΛΜΑΤΩΝ 

(16) 

Στην 26/ΤΚΑ/13326/2.10.2000 απόφαση του Βοηθού 
Νομάρχη Νομαρχιακή Αυτ/ση θεσ/νίκης, που αφορά χο¬ 
ρήγηση άδειας άσκησης επαγγέλματος Κοινωνικού Λει¬ 
τουργού και δημοσιεύθηκε στο ΦΕΚ 1304/τεύχος 
Β730.10.2000 διορθώνεται το επώνυμο από το εσφαλμέ¬ 
νο «Μπαλάμου Μαρία του Γεωργίου» στο σωστό «Μπα- 
λαμού Μαρία του Γεωργίου». 

(Από τη Νομαρχιακή Αυτοδ/ση Θεσ/νίκης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




